นราพัฒน์ แก้วทอง

นราพัฒน์ แก้วทอง (เกิด 2 สิงหาคม พ.ศ. 2512)  เป็นนักการเมืองชาวไทย ปัจจุบันดำรงตำแหน่งรองหัวหน้าพรรครวมไทยสร้างชาติ อดีตรองหัวหน้าพรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดพิจิตร และอดีตกรรมการผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม

 ประวัติ 
นราพัฒน์ เกิดเมื่อวันที่ 2 สิงหาคม พ.ศ. 2512 เป็นบุตรนายไพฑูรย์ แก้วทอง กับนางอัจฉราภรณ์ แก้วทอง เป็นบุตรคนโต มีน้องสาวคือ พัชราภรณ์ แก้วทอง และน้องชาย คือ พูนทรัพย์ แก้วทอง ด้านครอบครัวสมรสกับนางอุมาพร แก้วทอง (สกุลเดิม: บุญนาน) มีบุตรด้วยกัน 2 คน คือ นายตฤณพัฒน์ แก้วทอง และนางสาวพรนภัส แก้วทอง 

นราพัฒน์ เป็นศิษย์เก่าโรงเรียนบดินทรเดชา (สิงห์ สิงหเสนี) สำเร็จการศึกษาระดับปริญญาตรี บริหารธุรกิจ สาขาบัญชี จากมหาวิทยาลัยรามคำแหง และ ปริญญาโท บริหารธุรกิจ (M.B.A) จาก National University ประเทศสหรัฐอเมริกา

มีกิจกรรมที่เป็นความชอบส่วนตัว คือ การติดตามชมฟุตบอลต่างประเทศ รวมถึงการวิเคราะห์วิจารณ์การแข่งขัน "หลังบ้าน" ไพฑูรย์ แก้วทอง โอนหุ้น 3 ตลบให้ "ลูกจ้าง" ?. "แกะขุมทรัพย์รัฐมนตรี", ประชาชาติธุรกิจ: วันที่ 26 มีนาคม พ.ศ. 2552 ปีที่ 32 ฉบับที่ 4091 โดยมีแมนเชสเตอร์ยูไนเต็ด เป็นสโมสรที่ชื่นชอบ และตกปลา

 การทำงาน 
 2535 - 2537 สมุห์บัญชี บริษัทเพชรพล จำกัด
 2540 - 2543 กรรมการผู้จัดการ บริษัทสระหลวงก่อสร้าง จำกัด
 กรรมการผู้จัดการ บริษัท ก นราพัฒน์ จำกัด

 งานการเมือง 
ในปี พ.ศ. 2544 ไพฑูรย์ ผู้เป็นบิดา ได้รับการวางตัวจากพรรคประชาธิปัตย์ ให้ลงสมัครเลือกตั้งเป็น สส. แบบบัญชีรายชื่อของพรรค นราพัฒน์ จึงลงสมัครรับเลือกตั้ง สส. ประจำเขตเลือกตั้งที่ 2 ของจังหวัดพิจิตร ซึ่งเป็นพื้นที่เดิมของบิดา และชนะการเลือกตั้งได้เป็น สส. ครั้งแรก เมื่อวันที่ 29 มกราคม พ.ศ. 2544

ในการเลือกตั้ง 23 ธันวาคม พ.ศ. 2550 นราพัฒน์ ลงสมัครรับเลือกตั้ง เขต 1 จังหวัดพิจิตร ได้รับเลือกตั้งด้วยคะแนนเป็นอันดับ 1 ของจังหวัดพิจิตร และเป็น สส. พรรคประชาธิปัตย์ เพียงคนเดียวของจังหวัดพิจิตร

ต่อมาในการเลือกตั้ง 3 กรกฎาคม พ.ศ. 2554 นราพัฒน์ ลงสมัครรับเลือกตั้ง เขต 2 จังหวัดพิจิตร และได้รับการเลือกตั้งเป็น สส. พรรคประชาธิปัตย์ เพียงคนเดียวของจังหวัดพิจิตรเช่นเดียวกับการเลือกตั้งครั้งก่อนหน้า หลังการเลือกตั้งในครั้งนั้น ในวันที่ 6 สิงหาคม พ.ศ. 2554 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ โดยนราพัฒน์ได้รับเลือกให้ดำรงตำแหน่ง รองเลขาธิการพรรคประชาธิปัตย์ พร้อมกับ นิพนธ์ บุญญามณี และศุภชัย ศรีหล้าราชกิจจานุเบกษา, ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคประชาธิปัตย์ (จำนวน ๑๙ คน), เล่ม ๑๒๘ ตอนที่ ๑๕๑ง หน้า ๕๓ วันที่ ๑๓ ตุลาคม ๒๕๕๔

ในปี พ.ศ. 2562 ได้รับแต่งตั้งเป็นรองหัวหน้าพรรคประชาธิปัตย์ทีมงาน "จุรินทร์"กินรวบทุกตำแหน่ง คุมรองหน.4 ภาคสยายปีก "เฉลิมชัย"นั่งเลขา ดูแลพื้นที่ภาคเหนือ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 27 แต่ไม่ได้รับเลือกตั้งเปิด 150 รายชื่อผู้สมัครสส.ปาร์ตี้ลิสต์พรรคประชาธิปัตย์ ต่อมาได้รับแต่งตั้งเป็นเป็นอดีตกรรมการผู้ช่วยรัฐมนตรีประจำกระทรวงเกษตรและสหกรณ์ จนเมื่อ พ.ศ. 2565 เมื่ออภิชัย เตชะอุบล ได้ขอลาออกจากสมาชิกสภาผู้แทนราษฎรระบบบัญชีรายชื่อ ทำให้นราพัฒน์ได้เป็นสมาชิกสภาผู้แทนราษฎรแทน อภิชัยราชกิจจาฯ เผยแพร่ ประกาศสภาผู้แทนราษฎร เลื่อนรายชื่อ สส.ประชาธิปัตย์ แทนตำแหน่งที่ว่าง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 นราพัฒน์ได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ลำดับที่ 7

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๑, ๑๘ ธันวาคม ๒๕๕๑

 อ้างอิง 

 แหล่งข้อมูลอื่น 
 เว็บไซต์ส่วนตัว : นราพัฒน์ แก้วทอง http://www.narapat.com 
 Hi5 ของ นราพัฒน์ แก้วทอง http://kuntoom.hi5.com
 เว็บไซต์ศูนย์ข้อมูลนักการเมือง ThaisWatch.com 

หมวดหมู่:บุคคลจากอำเภอโพธิ์ประทับช้าง
หมวดหมู่:พุทธศาสนิกชนชาวไทย
หมวดหมู่:นักการเมืองจากจังหวัดพิจิตร
หมวดหมู่:สมาชิกสภาผู้แทนราษฎรจังหวัดพิจิตร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.